1. ------IND- 2020 0791 F-- FI- ------ 20201221 --- --- PROJET

|  |  |  |
| --- | --- | --- |
| RANSKAN TASAVALTA | | |
|  |  |  |
| Ekologisen siirtymän ministeriö | | |
|  | | |
| Asuntoasiat | | |
|  | | |

**Määräys, annettu [päivämäärä],**

**rakennus- ja asuntolain R. 111-20-5 §:ssä tarkoitetun laskentamenetelmän hyväksymisestä**

NOR:

***Asianosaiset****: Manner-Ranskassa toimivat rakennushankkeen toteuttajat, rakennushankkeen valvojat, rakentajat ja rakennuttajat, arkkitehdit, lämpöominaisuuksia ja ympäristövaikutuksia tutkivat tutkimuslaitokset, rakennusalan ekonomistit, tekniset tarkastajat, rakennusalalla toimivat yritykset, rakennusaineita ja rakentamisessa käytettäviä teknisiä järjestelmiä tuottavat teollisuusyrittäjät ja energiantoimittajat.*

*Aihe: Manner-Ranskassa sijaitsevien asuin- ja toimistorakennusten sekä alemman ja ylemmän perusasteen oppilaitosten rakennusten energia- ja ympäristötehokkuutta koskevan laskentamenetelmän vahvistaminen Manner-Ranskassa sijaitsevien asuin- ja toimistorakennusten sekä alemman ja ylemmän perusasteen oppilaitosten rakennusten energia- ja ympäristötehokkuutta koskevista vaatimuksista [päivämäärä] annetun määräyksen soveltamiseksi*

***Voimaantulo****: Tämä määräys tulee voimaan 1 päivänä heinäkuuta 2021.*

*Huomautus: Määräyksessä vahvistetaan Manner-Ranskassa sijaitsevien asuin- ja toimistorakennusten sekä alemman ja ylemmän perusasteen oppilaitosten rakennusten energia- ja ympäristötehokkuutta koskeva laskentamenetelmä kolmessa liitteessä:*

* *Liite I: Energia- ja ympäristötehokkuutta koskevaa laskentamenetelmää koskevat yleiset säännöt*
* *Liite II: Laskentamenetelmä ”Th-BCE 2020”, jossa esitetään yksityiskohtaisesti energiatehokkuutta koskevaa laskentamenetelmää koskevat säännöt yhdessä rakennus- ja asuntolain L.111-9-1-A §:ssä tarkoitetun laskentavälineen kanssa*
* *Liite III: Säännöt ”Th-Bat 2020”, joiden avulla voidaan määrittää rakennuksen energiatehokkuutta koskevan laskentamenetelmän syöttötiedot lainmukaista laskentamenetelmää varten.*

*Viitteet: tällä määräyksellä muutettuun tekstiin voi tutustua Légifrance-sivustolla (*[*http://legifrance.gouv.fr*](http://www.legifrance.gouv.fr/)*).*

Ekologisen siirtymän ministeri ja asuntoasioista vastaava apulaisministeri ekologisen siirtymän ministeriössä

ottavat huomioon teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 (kodifikaatio) ja erityisesti ilmoituksen nro [vuosi]/XXX/F,

ottavat huomioon rakennusten energiatehokkuudesta 19 päivänä toukokuuta 2010 annetun Euroopan parlamentin ja neuvoston direktiivin 2010/31/EU, sellaisena kuin se on muutettuna 30 päivänä toukokuuta 2018 annetulla Euroopan parlamentin ja neuvoston direktiivillä (EU) 2018/844, ja erityisesti sen 3, 4 ja 6 artiklan,

ottavat huomioon rakennus- ja asuntolain ja erityisesti sen R.111-20-5 §:n,

ottavat huomioon Manner-Ranskassa sijaitsevien asuin- ja toimistorakennusten sekä alemman ja ylemmän perusasteen oppilaitosten rakennusten energia- ja ympäristötehokkuutta koskevista vaatimuksista [päivämäärä] annetun määräyksen,

ottavat huomioon [päivämäärä] – [päivämäärä] ympäristölain L. 120-1 §:n mukaisesti järjestetyssä julkisessa kuulemisessa esitetyt havainnot,

ottavat huomioon standardien arvioinnista vastaavan kansallisen neuvoston [päivämäärä] antaman lausunnon,

ottavat huomioon energia-alan ylimmän neuvoston [päivämäärä] antaman lausunnon,

ottaa huomioon rakennusalasta ja energiatehokkuudesta vastaavan ylimmän neuvoston [päivämäärä] antaman lausunnon,

ottavat huomioon Guyanan parlamentin [päivämäärä] antaman lausuntopyynnön,

ottavat huomioon Martiniquen parlamentin [päivämäärä] antaman lausuntopyynnön,

ottavat huomioon Guadeloupen departementin valtuuston [päivämäärä] antaman lausuntopyynnön,

ottavat huomioon Réunionin departementin valtuuston [päivämäärä] antaman lausuntopyynnön,

ottavat huomioon Guadeloupen aluevaltuuston [päivämäärä] antaman lausuntopyynnön,

ottavat huomioon Réunionin aluevaltuuston [päivämäärä] antaman lausuntopyynnön,

ottavat huomioon Mayotten departementin valtuuston [päivämäärä] antaman lausuntopyynnön ja

**määräävät seuraavaa:**

1 §

Hyväksytään rakennus- ja asuntolain R.111-20-5 §:ssä tarkoitettu laskentamenetelmä, joka on tämän määräyksen liitteenä.

**2 §**

Asuinympäristöstä, kaupunkisuunnittelusta ja maisemanhoidosta vastaava johtaja sekä energia- ja ilmastoasioista vastaava pääjohtaja vastaavat kukin omalta osaltaan tämän ekologisen ja solidaarisen siirtymän ministeriön virallisessa lehdessä julkaistavan määräyksen täytäntöönpanosta.

Ekologisen siirtymän ministeri

Ministerin puolesta ja valtuutettuna:

asuinympäristöstä, kaupunkisuunnittelusta ja maisemanhoidosta vastaava johtaja

Ekologisen siirtymän ministeri

Ministerin puolesta ja valtuutettuna:

energia- ja ilmastoasioista vastaava pääjohtaja

Asuntoasioista vastaava apulaisministeri ekologisen siirtymän ministeriössä

Ministerin puolesta ja valtuutettuna:

asuinympäristöstä, kaupunkisuunnittelusta ja maisemanhoidosta vastaava johtaja